Suid Afrikaanse Nuus Thread - Page 136 - Stormfront
Misdaad tref Bok Pierre Spies
Jan 09 2007 Pierre Spies, losvoorspeler van die Springbokke en Blou Bulle, het gister ’n misdaadslagoffer geword toe rowers sy huis in Pretoria van elektriese toerusting gestroop het.
“Ons is baie dankbaar niemand het seergekry nie,” het Spies gister aan Beeld ges�.
Drie gewapende rowers het omstreeks 10:00 gister, kort nadat Spies die huis verlaat het, sy huiswerker oorval en met elektriese koord vasgebind. Hulle het ’n bakkie in die erf getrek, toebehore daarop gelaai en toe gevlug, het mnr. Dawie Spies, Pierre se oom, ges�. Spies het minute nadat die rowers op die vlug geslaan het, by die huis aangekom.
Die rowers was klaarblyklik met outomatiese gewere gewapen. Spies, wat beskou word as SA rugby se groot vonds van 2006, het sy debuut vir die Springbokke gemaak in die wedstryd teen die Wallabies in die Drienasiesreeks in Brisbane.
Die voorval is een van verskeie huisrooftogte waaronder Pretorianers die afgelope maande deurgeloop het. Intussen sterk die oud-Bok Gerrie Germishuys, wat die naweek deur rowers by sy huis in Johannesburg geskiet is, goed aan.
‘Misdaad het w�l knou gekry die afgelope maande’
Jan 09 2007 “Misdaad h�t die afgelope ses maande afgeneem en die statistieke gaan dit binnekort bevestig.”
Dit was gister die boodskap van mnr. Hangwani Malaudzi, woordvoerder van mnr. Charles Nqakula, minister van veiligheid en sekuriteit. Nqakula is opnuut onder skoot omdat die welslae van sy aksieplan waarmee hy misdaad die afgelope ses maande ’n knou wou gee, bevraagteken word.
Nqakula het di� plan in Julie verlede jaar in Pretoria bekend gestel. Hy het toe onderneem om misdaad daarmee in die volgende ses maande ’n knou te gee en die publiek se vertroue terug te wen.
Die DA meen di� plan was tot dusver nie suksesvol nie en dring daarop aan dat Nqakula die jongste misdaadstatistieke onthul wat d�t sal bevestig.
Malaudzi het gister teruggekap en ges� die misdaadsituasie was “skitterend” die afgelope ses maande.
“Natuurlik is daar nog baie werk wat wag, maar die polisie het die afgelope tyd ongetwyfeld die botoon gevoer teen misdadigers.”
Volgens Malaudzi gaan die misdaadstatistieke van die afgelope ses maande (Julie tot Desember 2006) binnekort bekend gemaak word.
“Die minister is baie optimisties daaroor. Die vroe� aanduiding is dat misdaad aansienlik gedaal het in di� tyd.
“Ons het misdadigers die afgelope tyd gewys hulle kan nie meer wegkruip nie. Die deurbrake en aantal arrestasies wat gedoen is, is baie bemoedigend.”
Hy s� die polisie verdien ’n klop op die skouer vir dit wat gedurende die feestyd vermag is.
“Hoeveel winkelsentrums is in Desember beroof en hoeveel transitorooftogte was daar? B�ie min vergeleke met die vorige jaar.”
Malaudzi s� die aksieplan is nie net ’n korttermynoplossing nie. “Suid-Afrikaners moet die vertroue h� dat hulle veilig is. En dit kan slegs die geval wees as die stryd teen misdaad met oorgawe voortgesit word.”
Me. Dianne Kohler Barnard, DA-LP en partywoordvoerder oor veiligheid en sekuriteit, s� as die misdaadsyfer nie gedaal het nie, sal dit benadruk dat die “regering enigiets sal s� om die media en die publiek te paai, terwyl die misdaadsituasie steeds veel te wense oorlaat”.
Regter nie gepos? Jan 09 2007 Regter Nkola Motata sal waarskynlik net ’n boete opgel� word as hy skuldig bevind sou word aan dronkbestuur. Dit is ook te betwyfel of hy sy werk sal verloor, het ’n senior aanklaer gister ges�. Ondertussen het dit gister aan die lig gekom dat Motata, ’n regter in die Pretoriase hooggeregshof wat Vrydagaand na bewering onder die invloed van drank met sy luukse silwer Jaguar in Johannesburg in ’n tuinmuur vasgery het, glo eers sy roes by die Parkview-polisiestasie moes afslaap voordat hy Saterdagoggend huis toe is.
Volgens een van die inwoners van die huis in Hurlingham in die noorde van Johannesburg waar Motata deur die muur gery het, het hy nog nooit iemand te�gekom wat s� erg vloek soos die regter nie.
“Daar was geen keer aan hom nie. Hy het net almal slegges�. Maar dis eintlik goed hy het hier in die muur vasgery, want anders het hy sy eie lewe of ander mense s’n in gevaar gestel op die pad,” het die man, wat nie sy naam genoem wil h� nie, ges�.
Regter Bernard Ngoepe, regter-president van Transvaal en Motata se hoof, het gister aan SAUK-nuus ges� hy wil Motata vandeesweek sien om “sy kant van die saak” te hoor.
Motata, wat ontken dat hy dronk was, moes gister in die Randburgse landdroshof verskyn, maar dir. Govindsamy Mariemuthoo, Gautengse polisiehoof, het ges� Motata sal eers op 26 Januarie in die Hillbrow-landdroshof op klagtes van dronkbestuur en opsetlike saakbeskadiging verskyn. Motata het Saterdagoggend sy borgtog van R1 000 by die Parkview-polisiestasie betaal.
Die inwoner, wat kort n� die ongeluk op die toneel was, het gister ges� polisielede wat Saterdagoggend n� 03:00 Motata se motor uit die erf kom sleep het, het ges� Motata is by die Parkview-polisiestasie gehou om eers sy roes af te slaap.
Mariemuthoo het gister bevestig dat Motata eers “laat in die dag” Saterdag laat gaan is. Hy wou nie s� waar in die polisiestasie Motata aangehou is of hoe hy huis toe is nie. Hy het ook bevestig dat ’n bloedmonster by Motata geneem is.
Motata het oor die naweek aan die Sunday Times ges� hy moes vir ’n ander motor wat “baie vinnig en roekeloos” bestuur het, uitswaai en het s� “teen” die muur beland.
Met Beeld se besoek aan die toneel gister was ’n ysterhek wat die pad afsper, duidelik sigbaar slegs sowat 150 m van die ongelukstoneel. Volgens die inwoner van die huis word di� hek van 06:00 tot 21:00 deur ’n wag bewaak wat die hek vir besoekers oopmaak. Teen 00:00 in die nag is di� hek gesluit en kan niemand daar deurry nie.
“Ek dink hy (Motata) het die weerkaatsers aan die hek gesien en gedink dis ’n padblokkade. Ek dink hy wou wegkom voor iemand hom vastrek,” het die man ges�.
Mnr. Pieter Erasmus, senior aanklaer in die Randburgse landdroshof, het gister ges� Motata sal, indien hy skuldig bevind word, waarskynlik net beboet word. “Die straf vir dronkbestuur verskil vir elke saak omdat die omstandighede verskil, maar die straf vir ’n eerste oortreding is dikwels net ’n boete en soms ook opgeskorte tronkstraf,” het Erasmus ges�.
Die bedrag van die boete sal deur die omstandighede van die saak bepaal word. Erasmus meen dis onwaarskynlik dat Motata as regter geskors sal word oor di� oortreding, al word hy skuldig bevind.
“Hy sal ’n misdaadrekord h� as hy skuldig bevind word. Die staatspresident wat regters se aanstellings goedkeur) sal waarskynlik twee keer dink voordat hy ’n regter met ’n misdaadrekord aanstel. Maar of hy ’n regter sal afdank oor dronkbestuur, betwyfel ek.”
Areakode kan jou internet tuis, veiligheidsfirma raak
Wanneer Telkom se areakode-skakeling volgende Dinsdag in werking tree, moet jy seker maak jou veiligheidsmaatskappy het jou areakode by jou telefoonnommer gevoeg en dat die nommer van jou internet- skakelingslyn korrek is.
Van 16 Januarie af sal jy die areakode van die dorp/streek wat jy bel ook m��t skakel – selfs al bel jy iemand in dieselfde dorp/streek as jy.
Internasionale oproepe, wat voorheen voorafgegaan is deur die nommers 09, sal van Dinsdag af voorafgegaan word deur die nommers 00.
Mnr. Ajith Bridgraj, woordvoerder van Telkom SA, het ges� mense moet seker maak hul internet-verbindings maak van die regte tiensyfer-skakelnommer gebruik.
“As jy die telefoonnommer (wat jou internet-verbinding gebruik om aanlyn te gaan) nie verander sodat dit die areakode ook bevat nie, sal jy waarskynlik nie die internet kan gebruik nie,” het Bridgraj ges�.
Verder is dit volgens hom moontlik dat jou veiligheidsmaatskappy nie ’n outomatiese oproep sal ontvang as jou alarm afgaan nie, tensy jy seker maak jou veiligheidsmaatskappy het jou nommer opgedateer.
Bridgraj het ges� ’n foutboodskap sal mense tot en met 16 Maart herinner om w�l areakodes by te voeg. Daarna sal die ou sewekarakter nommers bloot op ’n “onbeskikbare lyn” afkom.
‘Afrikaanses moet na Afrikaanse skole’
Jan 09 2007 Afrikaanssprekende ouers wat dit oorweeg om hul kinders vanjaar na Engelsmediumskole te stuur, moet weer dink.
Di� oproep kom van AfriForum, die vakbond Solidariteit se burgerregte-inisiatief, aan die vooraand van die heropening van skole in binnelandse provinsies.
Mnr. Kallie Kriel, uitvoerende hoof van AfriForum, het in ’n verklaring ges� dit is al bewys dat kinders nuwe konsepte en vaardighede die maklikste in hul moedertaal aanleer en dit daarna maklik na Engels kan oordra.
Hy het ges� kinders wat in ’n ander taal moet leer, vind sekere begrippe moeiliker en in baie gevalle kom hulle nie die mas op nie. Kriel meen moedertaalonderrig behoort vir so lank moontlik, selfs tot op nagraadse vlak, verkies te word, omdat dit leerlinge en studente veral in moeilike vakke soos wiskunde en wetenskap ’n voorsprong gee. “As die begrippe eers gevestig is, ondervind Afrikaanse studente geen probleem om na Engels oor te skakel nie.
“Talle Afrikaanse studente het sedert die 1960’s net in Afrikaans gestudeer en daarna met groot sukses hul doktorsgrade aan die beste buitelandse universiteite behaal,” het Kriel ges�.
“Afrikaanse ouers moet hul kinders daarom na Afrikaanse skole stuur en na ’n universiteit met Afrikaans as voertaal,” het Kriel ges�.
Polisielid wat misdadiger bevry, terug by werk
Jan 09 2007 ’n Polisiespeurder van Alberton wat ’n vermeende gevaarlike misdadiger uit die polisieselle bevry het, is terug by die werk – nadat hy intern skuldig bevind is aan korrupsie.
Sy vonnis is opgeskort �n sy salaris wat hy tydens sy skorsing verbeur het, is aan hom terugbetaal.
Insp. Molimela Setona (38) is op 10 November verlede jaar in ’n tugondersoek deur die polisie daaraan skuldig bevind dat hy mnr. Kappa “Mlindeni” Tshabalala in Augustus wederregtelik uit die polisieselle vrygelaat het. Setona, wat sonder betaling geskors is, het kort n� sy skuldigbevinding weer vir werk by die Alberton-speurtak aangemeld.
Setona, wat ook strafregtelik vir dwarsboming van die gereg aangekla is, moet nog daarvoor verhoor word. Volgens ’n bron het hy steeds toegang tot die polisie se voertuigrekenaarstelsel en is hy slegs een van drie beamptes by di� polisiekantoor wat die “gesteelde” status van voertuie wat as gesteel aangemeld is, kan kanselleer.
Setona is in sy tugverhoor op aanklag van korrupsie skuldig bevind. Hy het glo wederregtelik ’n vrylatingsnota van ’n aanklaer by die Alberton-landdroshof bekom en Tshabalala uit die Alberton-polisieselle vrygelaat. Die aanklaer het die vrylatingsnota glo nooit onderteken nie. Setona is afgedank, maar sy vonnis is vir ses maande opgeskort op voorwaarde dat hy nie weer op s� ’n klag skuldig bevind word nie en hy kon die volgende dag weer begin werk.
Tshabalala (32) is na bewering ’n sleutelspeler in ’n misdaadsindikaat. Hy is in 2003 in hegtenis geneem nadat hy glo betrokke was by ’n poging om ’n metropolisielid se voertuig te steel. Hy is t�� op borgtog vrygelaat en het nooit weer vir hofverrigtinge opgedaag nie. Die polisie het destyds ’n beloning van R50 000 vir sy arrestasie uitgeloof. Tshabalala is in Augustus weer aangekeer en het in die Germiston-landdroshof op aanklagte van roof, motorkaping, poging tot motordiefstal en die besit van vermoedelik gesteelde eiendom verskyn.
Supt. Andy Pieke, polisiewoordvoerder, het bevestig dat Setona betaal is vir die tydperk wat hy geskors was. “Hy kon tegnies gesproke die dag n� sy tugverhoor weer begin werk,” het Pieke ges�.
Hy ontken Setona het toegang tot die voertuigstelsel en hy word nie vir ondersoeke gebruik nie. Oor die strafsaak teen Setona het Pieke ges� as hy skuldig bevind word en ’n tronkvonnis kry, “sal hy afgedank word, maar as hy ’n opgeskorte vonnis kry, sal daar na die aard van die oortreding gekyk word voordat ’n beslissing gemaak word”.
‘Mugabe moet ook hang, eina!’
Jan 09 2007 ’n Zimbabwi�r het onlangs met gebreekte tande en ribbebene betaal vir sy wens dat pres. Robert Mugabe soos oudpres. Saddam Hoesein van Irak moet hang.
Polisiebeamptes het mnr. Ephraim Njini by ’n nagklub in Bulawayo weens di� uitlatings aangekeer, berig ZimOnline.
Njini se probleme het begin toe hy die stygende bierpryse op Mugabe geblameer het. Hy het in dieselfde asem Mugabe beskuldig van menseregtevergrype soortgelyk aan di� van Saddam weens die moord op sowat 20 000 Ndebeles in Matabeleland en die binnelandse provinsies in Zimbabwe in die 1980’s.
Vier polisielede het Njini toe met knuppels en vuiste probeer stilmaak. Dis onwettig om Mugabe in die openbaar te kritiseer.
Njini is vrygelaat nadat hy ’n skulderkenningsboete betaal het.
8% bio-petrol in tenk dalk ’n moet vir SA 09/01/2007 Die petrolmengsel in jou motor m��t dalk binnekort uit 8% bio-etanol, ’n vorm van bio-brandstof wat uit suiker of mielies gemaak word, bestaan. As die konsep-nywerheidstrategie vir die ontwikkeling van ’n biobrandstofbedryf finaal goedgekeur word, is di� gedagte glad nie vergesog nie.
Di� konsepstrategie is reeds voorlopig deur die kabinet goedgekeur en word as ’n “geweldige positiewe stap” deur die bedryf bestempel.
Besonderhede daarvan is onlangs deur die departement van minerale en energie bekend gemaak en dit is nou oopgestel vir kommentaar van rolspelers sodat dit uitgeklaar en verder verfyn kan word. Mnr. Fanie Brink, besturende direkteur van Biofuels Industry Development, meen die konsepstrategie word algemeen deur rolspelers in die bedryf verwelkom. “Die voorgestelde verpligte inmenging van biobrandstof met petroleumbrandstof om ’n plaaslike mark vir biobrandstof te skep en te ontwikkel, word as een van die mees deurslaggewende dele van die konsepstrategie beskou en is heeltemal in ooreenstemming met internasionale ontwikkeling,” het Brink ges�.
Die beoogde verpligte inmenging van biobrandstof beteken dat ’n gemiddeld van 8% van die petrolmengsel in ’n motor, of 2% van die diesel in ’n motor, uit biobrandstof sal moet bestaan.
Biobrandstof, wat uit byna enige stysel of olie-agtige landbouproduk geproduseer kan word en omgewingsvriendelik is, sal teen 2013 – n� die goedkeuring en inwerkingstelling van die strategie – ’n 4,5%-markaandeel van die vloeibare padvervoer-brandstof (petrol en diesel) kan h�.
Dit is glo bereikbaar sonder “oormatige ondersteuning” deur die land se oorskot-landbouvermo� te gebruik.
Werkloosheid kan met tot 1,3% verminder (hoofsaaklik in landelike gebiede) terwyl die bedryf 0,12% kan bydra tot die regering se ekonomiese groeiplan, AsgiSA, wat ’n groeimikpunt van 6% het. Die land sal jaarliks R3,7 miljard bespaar op die uitvloei van valuta.
Biobrandstof sal die landbou-waardeketting terugwaarts be�nvloed en sekuriteit vir die vraagelement in die mark voorsien wat op die ou end pryse nader aan invoerpariteit sal opstoot.
’n Beter vraag sal boere noop om te plant en langtermynopbrengste te verseker.
D�t lyk na goeie nuus vir boere, maar sekere items in die verbruiker se inkopiemandjie sal, volgens die biobrandstof-taakspan se volhoubaarheidstudie, nie onaangeraak bly nie.
As aangeneem word dat alle biobrandstof van plaaslike oeste geproduseer word, sal daar ’n wesenlike invloed op voedselpryse wees – ’n gemiddelde prystoename van sowat 5% tot 2015 vir di� produkte wat deur die biobrandstof-grondstowwe geraak word.
Suid-Afrika het ook, volgens die dokument, beperkte beplantbare grond – slegs 14% van die totale beskikbare grond is beplantbaar en net 10% daarvan is onder besproeiing.
Verdere ondersteuning vir di� bedryf behels dat aansporings vir biobrandstof-produsente opgedok sal word wanneer die Brent-ruolieprys onder $45 per vat is. Wanneer die olieprys egter tot bo $65 per vat styg, sal die bedryf moet inbetaal, wat weer die petrolpomp-prys sal verlaag.
Volgens die konsepplan sal die minimum verwagte olieprys van $35 per vat ’n petrolprys-ondersteuning van minder as 1,2c per liter benodig.
Di� ontkiemende bedryf ondersteun ook die deelname van die tweede ekonomie omdat dit arbeidsintensief is. Die tweede ekonomie word dus, volgens die konsepdokument, verbind met die eerste ekonomie wat die grootste verbruiker van vervoerbrandstof is.
’n Finale konsepstrategie sal na verwagting in Mei aan die kabinet oorhandig word.
Misdaad bo-aan Suid-Afrikaners se kommer-lysie
09 Januarie 2007
KAAPSTAD. – Suid-Afrikaners is meer besorg oor die misdaadsituasie in die land as ander lande se inwoners oor h?l omstandighede.
Meer as die helfte van die Suid-Afrikaanse deelnemers aan ’n peiling deur die internasionale marknavorser ACNielsen het dit as hul grootste bron van kommer vir die komende ses maande aangedui. ACNielsen het in ’n peiling oor verbruikersvertroue gevind dat 58% van die Suid-Afrikaanse deelnemers dit bo-aan hul lysie het. Dit is heelwat ho�r as elders, met 32% van die Nieu-Seelanders wat dit bo-aan hul lysie het, en 28% van die Maleisi�rs, 25% van die Estlanders en 22% van die Russe. Die marknavorser voer die verbruikerspeiling elke ses maande onder 25 408 internetgebruikers in 46 lande uit. Die deelnemers van Suid-Afrika is hoofsaaklik van ho�r-inkomstegroepe wat toegang tot die internet het.
As die peilingresultate van ’n jaar gelede in ag geneem word, het Suid-Afrikaners se kommer oor misdaad skerp uitgebrei na m��r mense. Toe het 27% van die deelnemers dit bo-aan hul lysie gesit. Indi�rs het weer die hoogste verbruikersvertroue met 137 punte op AC Nielsen se verbruikersvertroue-indeks, gevolg deur die Nore (134) en die Dene (129). Suid-Afrika l� 25ste op die lys met 100 punte, net bo die w�reldgemiddelde van 99 indekspunte. In November was die w�reldgemiddelde 98 punte en Suid-Afrikaners s’n 102 punte. Lande soos Rusland het intussen ho�r opgeskuif. As die verbruikersvertroue wat in die tweede helfte gemeet is, met die eerste helfte s’n vergelyk word, is Suid-Afrika se verbruikersvertroue een indekspunt ho�r. Die lande wat die minste optimisties is, is meestal in Europa. Turkye, Korea, Portugal en Japan bly steeds onderaan die lys. Onder die 8 lande van Oos-Europa, die Midde-Ooste en Afrika is Turkye, Suid-Afrika en Griekeland die minste optimisties. Ander verbruikers het die ekonomie, gesondheid en werksekerheid as die drie grootste bronne van kommer vir die komende ses maande gelys, met onderskeidelik 39%, 34% en 32% wat dit bo-aan hul lysies gesit het. Inwoners van Indonesi� en Thailand is die meeste besorg oor die ekonomie, gevolg deur Taiwan en Hongkong. Hongarye is n� die eerste helfte van die jaar deur China verbygesteek as die meeste bekommerd oor gesondheid. Die meeste besorgdheid oor werksekerheid heers onder die Hongare, gevolg deur die Chilene en die Vi�tnamese.
Bagasiediewe ‘misbruik x-straalmasjiene’
09/01/2007 JOHANNESBURG. – X-straalmasjiene by die O.R. Tambo-lughawe word moontlik deur skurke misbruik om waardevolle items in bagasie op te spoor en uit te haal.
Di� bewerings deur die lugdiens Nationwide en een van die land se grootste bagasiehanteer-maatskappye, Equity Aviation, kom ondanks die verskerping van sekerheidsmaatre�ls deur die lughawensmaatskappy (Acsa) die laaste jaar om bagasiediefstal by Suid-Afrika se besigste lughawe te keer.
Dit sluit in vingerafdruklesers vir bagasiehanteerders, kringtelevisiekameras in bagasiebergplekke en die deursoek van personeel as hulle huis toe te gaan.
Maar Nationwide is s� raadop dat di� lugdiens die hulp van private speurders wil inroep om die diefstal te ondersoek, het me. Jenny Barrett, stasiebestuurder by O.R. Tambo, gister ges�.
“Ons wil ons eie sekerheidspersoneel betrek. Die situasie het die laaste vier jaar hoegenaamd nie verbeter nie. Dit kos ons ’n fortuin en doen toerisme beslis skade aan,” het sy ges�.
Hoewel Barrett s� toegang tot sensitiewe gebiede by die lughawe word deesdae streng beheer, wys die voortgesette voorkoms van bagasiediefstal dat diewe in die stelsel skuil en dit regkry om met hul buit te vlug.
“As hulle nie daarmee uit die lughawe sou kon kom nie, sou hulle nie kon steel nie.”
’n Nationwide-passasier se mansjetknope is onlangs uit ’n glasbotteltjie in sy tas gesteel, en volgens Barrett kon ’n mens slegs weet waar di� knope was as jy hulle op ’n skandeerder kon sien.
’n Senior amptenaar by Equity Aviation het ges� hoewel strenger toegangsbeheer dit “beslis baie moeiliker gemaak het” vir lang vingers om tasse by te kom, is daar “skuiwergate”.
“Die mense wat die x-straalmasjiene beman, is die enigstes wat weet wat in daai tasse is. Ons het 150 mense wat bagasie laai en nie een van hulle kan deur ’n tas sien daar is ’n kamera in nie,” het hy ges�.
Hy skat 95% van die gesteelde items is elektronika.
“Soms word die bagasie boonop oor ’n kilometer vervoer . . . enigiets kan langs die pad gebeur.”
’n Senior amptenaar by Swissport, die ander vername bagasiehanteerder, het ges� Acsa se skerper sekerheidstelsel “werk nie”, want as in- en uitgange behoorlik bewaak was, “sou diefstal onmoontlik gewees het”.
“As ek die lughawe inkom, word ek nie eens deurgesoek nie, en dis ’n nasionale sleutelpunt. Hoe kom gesteelde items buite die lughawegebou?”
Party lugdienste behaal skynbaar tog sukses.
Mnr. Bert van der Linden, hoof van dienslewering by Comair, wat die Suid-Afrikaanse filiaal van British Airways (BA) en kulula.com bedryf, het ges� in September 2006 is diefstal uit slegs 0,02% van tasse op kulula.com aangemeld en op BA 0,03%. Hy het ges� dit is “die laagste koers in die bedryf” en Comair-personeel word “versigtig gekeur”.
Volgens me. Jacqui O’Sullivan, woordvoerder van die Suid-Afrikaanse Lugdiens (SAL), word diefstal uit sowat nege tasse per dag by SAL aangemeld. Verskerpte toesig oor bagasie het in die Kerstyd glo tot ’n 50%-afname in diefstal gelei. SAL het reeds sy eie sekerheidsbeamptes in diens om na bagasie om te sien.
Mnr. Solomon Makgale, Acsa-woordvoerder, kon laat gistermiddag nie vir kommentaar bereik word nie.
Page generated in 0.39702 seconds with 14 queries